**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKO VIJEĆE**

*Klasa:023-01/18-02/04*

*Urbroj: 2117/07-01/18-01-11*

 **Z A P I S N I K**

 **sa 11. (jedanaeste) sjednice Općinskog vijeća**

 **O P Ć I N E T R P A N J**

**Mjesto održavanja***: Sportska dvorana OŠ Trpanj*

**Datum održavanja**: *26. studeni 2018. g.*

**Vrijeme održavanja**: od 17,00 h do 18,30 h

Predsjednik Općinskog Vijeća Josip Nesanović pozdravlja i utvrđuje da su sjednici Općinskog Vijeća

**NAZOČNI VIJEĆNICI**: Josip Nesanović, Nenad Tomić, Antonija Mirko, Dijana Grlica, Joško Mačela, Tonči Jelaš

**IZOČNI**: Jakov Milinović, Davor Jurišić

**OSTALI NAZOČNI**: Jakša Franković – načelnik općine Trpanj, Nada Ivanković, pročelnica JUO, Renata Ivandić, dir. Komunalno Trpanj d.o.o., Ante Miloslavić, dir. Izvor orah d.o.o. ,nekolicina građana.

Nakon što je predsjednik Vijeća predložio dnevni red Jakov Begović dodaje kako odustaje od prijedloga sa prethodne sjednice, a to je da se u dnevni red ove sjednice uvrsti točka: Utvrđenje odgovornosti za nenaplaćena potraživanja unutar poduzeća Izvor Orah, iz razloga što je utvrđeno da je za to odgovoran drektor poduzeća, pa predsjednik predlaže slijedeći

 **DNEVNI RED**

1. **Aktualni sat**
2. **Usvajanje zapisnika sa 10. sjednice Općinskog vijeća**
3. **Razmatranje i usvajanje polugodišnjeg izvješća o izvršenju proračuna Općine Trpanj za 2018.**
4. **Donošenje Odluke o vrijednosti boda za obračun komunalne naknade**
5. **Razmatranje ponuda Ivane Ančić,Ane Agustinović i Vlada Šegetina za otkup nekretnina u svrhu parking prostora**
6. **Razmatranje zahtjeva Jadranke Volarević**

PredsjednikNesanović predlaže nadopunu dnevnog reda točkom :

 **7. Imenovanje Komisije za popis birača**

Po predloženom dnevnom redu provedno je glasovanje te ja 6 glasova “ZA” i jedan glas “SUZDRŽAN”, čime je prihvaćen prijedlog predsjednika Nesanovića, te se usvaja predloženi dnevni red .

**Ad.1. Aktualni sat**

Načelnik Franković upoznaje kako je nakon negativnog odgovora Županije Dubrovačko- Neretvanske o pružanju pomoći pri financiranju opremanja Knjižnice Trpanj, zahtjev uputio u Ministarstvo kulture sa zamolbom za financijsku pomoć. Ministarstvo je dalo pozitivan odgovor, te se očekuje da će knjižnica profunkcionirati početkom slijedeće godine.

Nadalje načelnik Franković upoznaje sa tim da kreće i Program sanacije našeg komunalnog odlagališta, te da će Fond za zaštitu okoliša finanancirati izradu Programa sa 85 %, a Općina

15 %.

Načelnik upoznaje kako smo od Ministarstva turizma pozvani na prezentaciju Projekta uređenja plaže Luka koju izrađuje tvrtka "SKROZ" te da će on poći i očekuje da će nam za taj projekt također biti odobrena sredstva.O samom projektu i planiranom izgledu i uređenju plaže Luka može putem maila dostaviti vijećnicima materijale sa slikama.

Predsjednik Nesanović ističe kako je zgrada bivšeg Đačkog doma u jako lošem stanju, prijeti urušavanje krovišta što je prijetnja prolaznicima i susjednim objektima. Jakov Begović pita da li je ta zgrada u općinskom vlasništvu. Načelnik odgovara kako na žalost nije, no je jedan od suvlasnika, a sa suvlasnicima (njih 16 vlasnika) se ne uspjeva postići nikakav dogovor.

Predsjednik Nesanović predlaže da komunalni redar obiđe teren i sačini zapisnik, na temelju čega je potrebno vlasnicima uputiti obavijest o sanaciji.

Nakon kraće rasprave donesen je

**ZAKLJUČAK:**

Pokrenuti formalno – pravno rješavanje suvlasništva nad zgradom bivšeg Đačkog doma.

Antonija Mirko pita da li je izrađen elaborat za uređenje terase Dječjeg vrtića.

Načelnik odgovara da je elaborat izrađen i zahtjev u redovnom roku predan Milanu Grbinu na donošenje rješenja o legalizaciji.

Jakov Begović odlazi sa sjednice.

Dijana Grlica pita da li se radi na slanju ovrha.

Predsjednik pojašnjava kako će se uskoro javno objaviti popis dužnika. Predlaže da, nakon što se pošalju sve ovrhe, ono što je za zastaru otpisati a ostalo ovršavati.

Načelnik upoznaje kako je Izvor Orah raspisao javni poziv za sklapanje okvirnog sporazuma za nabavu sustava za upravljanja vodoopskrbom - NUS (nadzorno-upravljački sustav). Na natječaj su pristigle dvije ponude. Odluka će biti uskoro donesena.

**Ad.2.) Usvajanje zapisnika sa 10. sjednice Općinskog vijeća**

Predsjednik stavlja zapisnik sa 10. sjednice Općinskog vijeća na glasovanje.

Nenad Tomić dodaje primjedbu kako je on došao naknadno (nakon glasovanja o prijedlogu vijećnika Begovića) na sjednicu, a to nije tako navedeno. Želi da se to izmijeni u zapisniku .

Nakon primjedbe donosi se slijedeći

**ZAKLJUČAK**

Uz prihvaćenu primjedbu vijećnika Tomića, a to je da se utvrdi njegov točan dolazak na sjednicu ( nakon glasovanja o prijedlogu vijećnika Begovića), zapisnik se usvaja .

**Ad.3.) Razmatranje i usvajanje polugodišnjeg izvještaja o izvršenju proračuna Općine Trpanj za 2018.**

Načelnik Jakša Franković i predsjednik Josip Nesanović pojašnjavaju Izvještaj o izvršenju proračuna ističući i pojašnjavajući pojedine stavke izvještaja.

Nakon kraće diskusije i provedenog glasovanja jednoglasno je donesen slijedeći

**ZAKLJUČAK**

Donosi se Polugodišnji izvještaj o izvršenju proračuna Općine Trpanj za 2018. g.

**Ad.4.) Donošenje Odluke o vrijednosti boda za obračun komunalne naknade**

Načelnik Franković u uvodnoj riječi ističe kako je u prošloj godini ostvareno 85 % naplativosti komunalne naknade, što je jako dobro.

Nadalje Predsjednik Nesanović pojašnjava što se sve financira iz uprihodovanih sredstava od komunalne naknade, te predlaže da se povisi vrijednost boda sa dosadašnjih 2,60 na 2,90 kn/m2 godišnje.

Pročelnica Nada Ivanković pojašnjava prijedlog Odluke, navodeći da je u 20 g. postojanja Općine Trpanj do 2015.g. vrijednost boda bila ista, a zadnja promjena visine boda bila je 2015.g. Kako su sredstva komunalne naknade strogo namjenska sredstva, namjenjena za financiranje održavanja i građenje građevina komunalne infrastrukture i dr., jasno je da će biti i manje financijske mogućnosti za održavanja i građenje građevina komunalne infrastrukture, a što će se odraziti i na određene želje u tom pogledu koje će se morati reducirati kroz Program održavanja komunalne infrastrukture i Program građenja komunalne infrastrukture.

Sa 2 (dva) glasa „ZA“ i 4 ( četiri) glasa „PROTIV“, predložena vrijednost boda od 2,90 kn/m“ godišnje nije usvojena, pa se donosi slijedeći

**ZAKLJUČAK**

Usvaja se Odluka o vrijednosti boda za obračun komunalne naknade, s tim što se u članku 2. Predložene Odluke broj „2,90“ zamjenjuje brojem „2,60“, koliko je vrijednost boda iznosila i do sada.

**Ad.5.) Razmatranje ponuda Ivane Ančić , Ane Agustinović i Vlada Šegetina za otkup**

 **nekretnina u svrhu parking prostora**

Načelnik Franković upoznaje nazočne sa zahtjevima ističući kako se pisma namjere odnose na prodaju zemljišta Općini Trpanj u svrhu uređenja parking prostora. Ivana Ančić i Ana Agustinović, nakon razgovora s Ivanom, ponudile su svoju čest.zem. 78, k.o. Trpanj, površine 76 m2, uređen maslinik, po cijeni od 90 eur/m2, a gosp. Šegetin, svoju čest.zem.76 k.o. Trpanj, površine 61 m2, po cijeni od 80 eur/m2, te čest.zem. 77, k.o. Trpanj, površine 126 m2 po cijeni od 80 eur/m2 (obje neuređene i zapuštene), s tim da će se ugovori sa Vladom Šegetinom zaključiti nakon što urede imovinsko pravno stanje predmetnih nekretnina, kada će biti i plaćene. Napominje kako su nam te čestice potrebne jer je nedostatak parking mjesta u naselju Trpanj gorući problem.

Nakon kraće rasprave i provedenog glasovanja, jednoglasno je donesen slijedeći

**ZAKLJUČAK:**

1. Prihvaćaju se ponude Ivane Ančić i Ane Agustinović za kupnju čest.zem. 78, k.o. Trpanj, površine 76 m2, (građevno područje) u naravi uređen maslinik, po cijeni od 90 eur/m2.

Kupoprodajna cijena isplatit će se po zaključenja pisanog ugovora, u dva jednaka obroka: prvi do 30.06.2019.godine i drugi obrok do 31.12.2019.godine.

1. Prihvaćaju se i ponudeVlada Šegetina za kupnju čest.zem.76 k.o. Trpanj, površine 61 m2, po cijeni od 80 eur/m2, te čest.zem. 77, k.o. Trpanj, površine 126 m2 po cijeni od 80 eur/m2 Obje nekretnine su u naravi zapuštene neuređeno zemljište u građevnom području. Ugovor o kupoprodaji zaključit će se sa Vladom Šegetinom nakon što imenovani uredi imovinsko pravno stanje na navedenim predmetnim nekretninama, kada će se utvrditi i konkretni rokovi obročnog plaćana kupoprodajne cijene

**Ad.6.) Razmatranje zahtjeva Jadranke Volarević**

Načelnik Franković upoznaje kako se gđa. Volarević obratila Općinskom vijeću sa zahtjevom da im se da suglasnost za postavljanje aparata za palačinke i sladoled u dvorištu njihove kuće na adresi Kralja Tomislava 18. Navedeno im je potrebno za dopunu dokumentacije o otvaranju obrta.

Nakon provedenog glasovanja jednoglasno jednoglasno se donosi slijedeći

**ZAKLJUČAK**

Daje načelna suglasnost za postavljanje aparate za palačinke i sladoled na čest.ze.138/1 k.o. Trpanj, koja je u privatnom vlasništvu, a koja ima pristup s javno-prometne površine u vlasništvu Općine Trpanj koja je u naravi cesta.

Suglasnost se daje u svrhu ishođenja odobrenja za obavljanje djelatnosti od strane nadležnog tijela

**Ad.7.) Komisija za popis birača**

Predsjednik Josip Nesanović upoznaje kako je potrebno oformiti Komisiju za popis birača koja će se raditi na utvrđivanju i vjerodostojnosti popisa birača koji je poprilično sporan jer se na njemu nalaze ljudi koji ne žive u Općini Trpanj.

U komisiju se predlažu : Josip Nesanović, Dijana Grlica i Tonči Jelaš

Nakon provedenog glasovanja jednoglasno se donosi slijedeći

**ZAKLJUČAK**

U komisiju za popis birača imenuju se :

1. za predsjednika Josip Nesanović
2. članovi Dijana Grlica i Tonči Jelaš

Sjednica je završila u 19,15 h

Zapisnik sastavila Predsjednik Općinskog vijeća

Ivana Jelaš v.r. Josip Nesanović v.r.